המועדון הישראלי לשחזור היסטורי "ממלכת ירושלים" ומשתתפים מחו"ל ישחזרו את מסע וקרב קרני חטין במתכונת אותנטית של הקרב ההיסטורי כפי שהתרחש לפני 832 שנים (ב-4 ביולי) 1187 בין הצלבנים הנוצרים של "ממלכת ירושלים הצלבנית" ובין הכוחות המוסלמים בראשות הסולטן צאלח א-דין.
זו השנה השמינית, שמועדון מועדון "ממלכת ירושלים" המתמחה בשחזור התקופה הצלבנית (מלכד את מועדוני השחזור והסייף ההיסטורי מישראל וחו"ל לאירוע ציבורי מרתק ואטרקציה תיירותית מלהיבה. ההפקה המורכבת כוללת הכנת הציוד המגוון, אימונים בטכניקות הסייף וירי בחץ וקשת ותכנון לוגיסטי כגון מסלול המסע, מוסיקה וריקודים אותנטיים (במשתה הלילה לפני הקרב). האירוע מתקיים בסיוע פעיל של המועצה האזורית גליל התחתון ורשות הטבע והגנים ולאחרונה גם בתמיכה של מועצה אזורית עמק יזרעאל.
הקרב הגורלי התרחש לפני 832 שנים ב-4 ביולי 1187בין הצלבנים הנוצרים של "ממלכת ירושלים הצלבנית" בראשות המלך גי דה ליזיניאן ששלטה על חלקים ניכרים של ארץ ישראל, ובין הכוחות המוסלמים של השושלת האיובית בראשות הסולטן צאלח א-דין ששלטו על חליפות שהשתרעה מתכרית (עירק), דרך סוריה ועד למצרים ואפריקה.
המלווים שמנו כמה אלפים ביניהם חיילים מקצועיים נושאי רובי קשת וגם תושבים מקומיים, מגויסים חסרי ניסיון. אחרי יום ההליכה, ספגו הצלבנים אבדות רבות, ובשבת בבוקר, יום הקרב, כבר לא היו באותה כמות. לעומתם הכוחות המוסלמים היו עדיפים במספרם,כ-45,000 לוחמים מהם 12,000 פרשים מקצועיים, טורקים וממלוכים השולטים על מקורת המים.
הקרב התנהל בשטח מישורי למרגלות הר חיטין ועל ההר עצמו בשטח שהיה אפוף דלקות אש ועשן שהיקשו על פעולות הצלבנים. הניסיון של הצלבנים להתבצר למרגלות ההר לא צלח, וגם התנועה מזרחה לכיוון הכנרת לא צלחה. הניסיון להגיע למקורות מים בסמוך לכפר חיטין לא עלה בידם. טבעת הכיתור סביב כוחות הצלבנים התהדקה וכן היה ניתוק הפרשים מכח הרגלים. הסיבות לתבוסה הנוספות היה משבר המנהיגות ברמת הפיקוד העליון, וחוסר אמון בין מפקדים גבוהים.
יום חמישי 04.06 בין השעות 10:30 – 11:00 השיירה חונה במושב הושעיה בחוות Kfar Kedem .
יום שישי 05.07 הדרך לקרני חטין והקרב.
החל משעה 13:30 אם תשקיפו לכיוון המערב מהמדרון המערבי של קרני חיטין, תוכלו לראות את חיל הצלבנים והמוסלמים המתקרבים מכיוון קיבוץ לביא. בין השעות 14:00-15:00 קרני חטין. יתקיים שחזור הקרב האחרון והגורלי במדרון המערבי.
הוראות לקהל והצלמים – בעת השחזור יש להקפיד על סימני הדרך והוראות האבטחה – לא להיכנס למתחם ההתרחשות – קיימת סכנה בטיחותית בשל ירי חיצים וקרבות כידון וחרבות. בעת המסע – (לאור ניסיון עבר) יש להקפיד שלא להתקרב מדי לסוסים שעלולים להיבהל ולהפיל את הרוכבים.